Järgmisel suvel tuleksime me tagasi, aga sa ei mäletaks meid. Grillvorste me  sinu poest enam ei ostaks, piirduksime vaid gaseeritud mineraalvee ja koti batoonikestega. Kougiksime taas taskust sente ja asetaksime need pleksiklaasist alusele ja sina tõmbaksid need taas sama liigutusega üle serva pihku. Poe uks kolksuks samamoodi ja ka hiirekõrvus kaustik oleks sul sama, aga kittel ja Maaleht on sul uued.